ORDENANZA REGULADORA DA TAXA POR LICENZAS DE ACTIVIDADES E INSTALACIÓNS E POLA INTERVENCIÓN MUNICIPAL NO RÉXIME DE COMUNICACIÓN PREVIA E DECLARACIÓN RESPONSABLE
ADMINISTRACIÓN LOCAL — Municipal — Meis (Ordenanzas e Regulamentos, 08/06/2015)

O Pleno do Concello de Meis, en sesión ordinaria celebrada o día 31 de marzo de 2015, acordou a imposición e aprobación inicial da ordenanza fiscal reguladora da taxa por licenzas de actividades e instalacións e pola intervención municipal no réxime de comunicación previa e declaración responsable. Transcorrido o prazo de exposición ao público ( B. O. P nº 67 de 10 de abril de 2015), sen presentación de reclamacións, prócedese a publicar o texto da Ordenanza fiscal co seguinte tenor literal: En uso das facultades concedidas polos artigos 133.2 e 142 da Constitución e 106 da Lei 7/1985, do 2 de abril, reguladora das bases de réxime local, e de conformidade co disposto nos artigos 15 e seguintes do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das facendas locais (TRLRFL), este Concello establece a taxa por tramitación do expediente de concesión de licenzas de actividades e instalacións e pola intervención municipal no réxime de comunicación previa e declaración responsable.1.—Constitúe o feito impoñible da taxa, a actividade municipal, tanto técnica como administrativa, tendente a verificar si os establecementos industriais, comerciais, mercantís, profesionais e de servizos, reúnen as condicións de seguridade, tranquilidade, sanidade e salubridade, medioambientais e calesquera outras esixidas polas correspondentes normativas sectoriais, ordenanzas e regulamentos municipais ou xerais, para o seu legal e normal funcionamento.2.—A realización do feito impoñible terá lugar pola prestación dos servizos técnicos e administrativos que se orixinen derivadas da solicitude de licenza formulada polo suxeito pasivo ou ben pola presentación de comunicación previa ou declaración responsable do suxeito pasivo.3.—Están suxeitos a esta taxa: a) A primeira instalación dun establecemento ou actividade industrial, comercial, mercantil, profesional ou de servizos. b) A ampliación da actividade e/ou superficie de establecementos, aínda que continúe o mesmo titular. c) A reforma ou calquera alteración que se leve a cabo no establecemento e que afecte ás condicións sinaladas no número 1 deste artigo, esixindo nova verificación das mesmas. d) O cambio de titularidade ou razón social permanecendo invariable a actividade.4. Aos efectos da aplicación desta taxa entenderase por establecemento toda edificación, instalación ou recinto cuberto ou ao aire libre, estea ou non aberto ao público, destinado a calquera uso distinto ao de vivenda, onde habitual ou temporalmente se exerza ou se vaia exercer calquera actividade empresarial, fabril, industrial, artesán, da construción, comercial, mercantil, profesional, de servizos, ou complementaria das anteriores, e para a que resulte esixible a obtención de licenza de apertura/actividade ou presentación de declaración responsable ou comunicación previa. Son suxeitos pasivos contribuíntes as persoas físicas e xurídicas e as entidades a que se refire o artigo 36 da Lei Xeral Tributaria, titulares da actividade que se pretende desenvolver ou, se é o caso, desenvolvida en calquera establecemento.1. Responderán solidariamente das obrigas tributarias do suxeito pasivo as persoas físicas e xurídicas indicadas no artigo 42 da Lei Xeral tributaria.2. Serán responsables subsidiarios as persoas e entidades indicadas no artigo 43 da Lei Xeral Tributaria, co alcance indicado no artigo citado. Non se concederá ningún tipo de exención nin de bonificación na exacción desta taxa.1. A cota total a satisfacer será o resultado de sumar a unha cota básica, en función do tipo e actividade e expediente a tramitar, un recargo adicional en función da superficie útil en metros cadrados do establecemento.2. Cota básica: 2.1. Instalación de actividades en réxime de licenza/autorización: 200 €. 2.2 Instalación de actividades sometidas ao réxime de comunicación previa e declaración responsable: 300 €. 2.3. Instalación de actividades temporais ou eventuais: 100 €. 2.4. Recargo de superficie: — superior a 200 m2 e ata 500 m2: 100%. — superior a 500 m2 ata 1.000 m2: 150%. — De máis de 1.000 m2: 175%. 3. Nos supostos de transmisión da titularidade das licenzas de actividade e/ou apertura así como da titularidade das actividades suxeitas ao réxime de declaración responsable ou comunicación previa, aplicarase unha cota por importe de 150,00 euros.1. Devéngase a taxa e nace a obriga de contribuír, cando se inicie a actividade municipal que constitúe o feito impoñible. A estes efectos entenderase iniciada a actividade na data de presentación no rexistro xeral da solicitude de licenza, da formulación da declaración responsable, comunicación previa ou comunicación de transmisión.2. Cando a actividade comezara sen cumprir cos requisitos legalmente esixibles, a taxa devengarase cando se inicie efectivamente a actividade municipal conducente a determinar si o establecemento reúne ou non as condicións preceptivas; sen prexuízo da iniciación dun expediente administrativo que poida instruírse para autorizar o establecemento ou decretar o seu peche, se o mesmo non fora autorizable.1. A taxa esixirase en réxime de autoliquidación, debendo achegarse a documentación acreditativa do ingreso xunto coa correspondente solicitude de tramitación de expediente de licenza, comunicación previa, declaración responsable ou comunicación da transmisión.2. Cando se proceda á apertura do establecemento sen previo abono da taxa e a infracción sexa coñecida mediante denuncia ou actividade inspectora a débeda será liquidada polo Concello e notificada ao suxeito pasivo para o seu ingreso de conformidade co establecido ao respecto na normativa tributaria.3. O Concello de Meis practicará, no seu caso, as liquidacións complementarias que legalmente procedan.1. A obriga de contribuír, unha vez nacida, non se verá afectada, de ningún modo polo desestimento ou renuncia do suxeito pasivo unha vez ditado acordo ou resolución municipal sobre a concesión ou denegación da licenza, ou sobre a verificación das condicións do establecemento cando non fora esixible aquela.2. Procederase á devolución do 100% nos supostos de desestimentos documentais e expresos do interesado, anteriores á realización polo Concello de algunha actuación conducente ao outorgamento da licenza ou á verificación das condicións do establecemento. Cando o desestimento fora presentado despois de que os servizos técnicos do Concello iniciasen as actividades de inspección, verificación e/ou informe non procederá devolución do importe da taxa. O estado da tramitación constatarase en base a un informe do servizo con competencias urbanísticas. Aplicarase o réxime de infraccións e sancións regulado na Lei xeral tributaria e nas disposicións que a complementen e desenvolvan. A presente ordenanza fiscal, derroga e substitúe á “ordenanza reguladora da taxa por licenza de apertura de establecementos”. Esta ordenanza fiscal entrará en vigor e comezarase a aplicar ao día seguinte da súa publicación íntegra no Boletín oficial da Provincia de Pontevedra; permanecendo en vigor ata a súa modificación ou derogación expresa. Meis, 28 de maio de 2015.—O Alcalde, José Luis Pérez Estévez.